|  |
| --- |
| **Մանրատամնավոր բալենի** |
| Մանրատամնավոր բալենիՄանրատամնավոր բալենի |
|
| **Դասակարգում** |
| **Թագավորություն** | Բույսեր (Plantae) |
| **Ենթատիպ** | Սերմնավոր բույսեր (Spermatophytes) |
| **Կարգ** | Վարդածաղկավորներ (Rosales) |
| **Ընտանիք** | Վարդազգիներ (Rosaceae) |
| **Ենթաընտանիք** | Սալորայիններ (Amygdaloideae) |
| **Տրիբա** | *Amygdaleae* |
| **Ցեղ** | Սալորենի *(Prunus)* |
| **Տեսակ** | **Մանրատամնավոր բալենի** *(P. serrulata)* |
|
| **Միջազգային անվանում** |
| ***Prunus serrulata***Lindl. 1830 |

**Մանրատամնավոր բալենի**, կամ **մանրատամնավոր թխենի** (լատին․՝ Prunus serrulata), վարդազգիների (վարդածաղիկներ) ընտանիքի ծառ, պատկանում է սալորենիների (Spiraeoídeae) ենթաընտանիքին։

Տարածվածություն
---------------

Տարածված է Ճապոնիայում, Կորեական թերակղզում և Չինաստանի մեծ մասում։

Հիմնականում աճում է խառը տիպի անտառներում, լեռների լանջերին։

Տեսք
----

f. perpendens — երկար լացող ճյուղերով։

f. albo-plena — սպիտակ բազմապսակաթերթ ծաղիկներով։

f. roseo-plena — վարդագույն բազմապսակաթերթ ծաղիկներով։

f. lannesiana (Cerasus lannesiana) — բուրավետ սպիտակ և վարդագույն բազմապսակաթերթ ծաղիկներով։

Բուսաբանական նկարագրություն
---------------------------

Ծառը մինչև 25 մետր բարձրություն ունի։ Սաղարթամասը ձվաձև է։ Կեղևը հարթ, գորշ դարչնավուն կամ շագանակավուն-մոխրագույն է։ Ընձյուղները դեղնավուն-մոխրագույն և մերկ են ։

Տերևները էլիփսաձև, ձվաձև են, նրանք կարող են լինել մինչև 13 սմ երկարությամբ և մինչև 5 սմ լայնությամբ դեպի գագաթ ձգվածությամբ։

Ծաղիկները ցողունի վրա կարող են լինել 2-4 հատ։ Նրանք ունեն մինչև 5 սմ երկարություն։ Ծաղկապսակը սպիտակ կամ վարդագույն է՝ 2,5-3 սմ տրամաչափով։

Պտուղ — կորիզապտուղը կլոր-էլիպսաձև է, մոտ 8 մմ երկարությամբ, 5-7 մմ լայնությամբ։ Սկզբում ծիրանեգույն-սևավուն է, հետո միայն սև։ Պտուղները նախատեսված չեն ուտելու համար։ Կորիզը ձվաձև 6×4 մմ։

Ծաղկում է ապրիլ- մայիս ամիսներին։

Մշակույթ
--------

Բալենի Բրազիլիայում։
Մշակույթի մեջ է մտցվել վաղուց, որպես դեկորատիվ-ծաղկող տեսակ։ Ճապոնիայում համարվում է սակուրայի տեսակ՝ սակոտձակուրա (ճապ. 里桜 — «գյուղական բալենի»)։ Նախկին ԽՍՀՄ-ի տարածքում աճեցվում էր Սանկտ Պետերբուրգում, Լատվիայում, Լիտվիայում և Էստոնիայում։ Կիևում, Երևանում, Լվովում, Սև ծովի ափամերձ շրջանում լավ է ձմեռում։ Նիկիտյան բուսաբանական այգում զգայուն է երաշտի հանդեպ, պաշտպանված վայրերում առատ է ծաղկում։

Ծանոթագրություններ
------------------

1. ↑  Русское название таксона приведено по статье *Лукичева Л. А.* Коллекция вишни как исходный материал для селекции // *Труды Никитского ботанического сада*. — 2010. — Т. 132.(չաշխատող հղում)
2. 1 2  [Соколов С. Я. Род 36. Padus — Черёмуха // Деревья и кустарники СССР. Дикорастущие, культивируемые и перспективные для интродукции. / Ред. тома С. Я. Соколов. — М.—Л.: Изд-во АН СССР, 1954. — Т. III. Покрытосеменные. Семейства Троходендроновые — Розоцветные. — С. 762—122. — 872 с. — 3000 экз].
3. ↑  *Prunus serrulata* Lindl. // Germplasm Resources Information Network (GRIN).(անգլ.)(Ստուգված է 13 Մարտի 2016)


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | UNII |
|  |
| Բառարաններ և հանրագիտարաններ | Մեծ կատալոնական |
|  |
| Տաքսոնոմիա | EOL · GBIF · iNaturalist · NCBI · ITIS TSN |
|  |
| Չափորոշչային վերահսկողություն | NKC: ph1052015 |

 |